We Will Rave

"We Will Rave" (בעברית: "אנחנו נשתולל") הוא סינגל שהוקלט על ידי הזמרת האוסטרית קאלין. את השיר הוציאה ב-1 במרץ 2024 לאור חברת התקליטים וורנר מיוזיק, והוא נכתב על ידי אנדרז ורת'וב, ג'ימי "ג'וקר" ת'רנפלדט ות'ומאס סטאנגרד. נבחר על ידי תאגיד השידור האוסטרי לייצג את המדינה באירוויזיון 2024, שהתקיים במאלמה שבשוודיה.

== ניתוח מוזיקלי ==
"We Will Rave" נכתב והופק על ידי אנדרז ורת'וב, ג'ימי "ג'וקר" ת'רנפלדט ות'ומאס סטאנגרד.<ref></ref> מארי-סופי קרייסל, האלטר אגו של קאלין,<ref></ref> תיארה אותו כרצועת פופ בעלת מוטיבים מז'אנר הטכנו.<ref></ref>

קאלין הוכרזה באופן רשמי כנציגת אוסטריה לאירוויזיון 2024 ב-16 בינואר 2024, במהלך התוכנית Ö3-Wecker ב-Hitradio Ö3.<ref name="female"></ref> ב-23 בפברואר פרסמה קטע בן 30 שניות מהשיר על מנת לקדם את יציאתו.<ref></ref> גרסת הדמו שלו הודלפה מספר שבועות לפני פרסומו הרשמי. הוא יצא לאור באופן רשמי ב-1 במרץ.<ref></ref>

== תחרות הזמר של האירוויזיון ==
=== לפני האירוויזיון ===
ב-14 ביוני 2023 אישרה מנכ"לית תאגיד השידור האוסטרי את השתתפותה של אוסטריה באירוויזיון 2024.<ref></ref> מאוחר יותר נפתחה תקופת הגשת המועמדויות לייצוג המדינה. למעלה משישים פניות של מוזיקאים שונים התקבלו.<ref name="female"/> ועדה של התאגיד צמצמה את המועמדים לארבעה עשר. הם הוזמנו למטה של ORF, שם צילמו קטעי וידאו לשיריהם, שהוערכו על ידי ועדה נוספת בת 25 חברים ושישה מועדוני מעריצים של האירוויזיון.<ref name="date"></ref><ref name="stephenson"></ref><ref name="announcement"></ref> תאריך חשיפת הנציג ננעץ ל-16 בינואר 2024. במהלך התוכנית Ö3-Wecker ב-Hitradio Ö3 נחשף כי הזמרת קאלין נבחרה לייצג את המדינה באירוע הקרוב.

=== באירוויזיון ===
קאלין במהלך החזרה הגנרלית לגמר האירוויזיון.
אוסטריה שובצה לחלקו הראשון של חצי הגמר השני, שנערך ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטריה תופיע שישית, לפני ואחרי . 

הופעתה של קאלין נפתחה כשהיא עומדת על הבמה לבדה עם מעיל גדול עליה וקפוצ'ון שמסתיר את ראשה. כניסתה מלווה לאורות לייזר בגווני לבן-כחול-שחור. עם תחילת הקטע הקצבי של השיר עולים לבמה עוד ארבעה רקדנים, וקאלין משנה את לבושה לבגד גוף כסוף ומנצנץ. בחלק של הפזמון נפסקים כל אורות הלייזר, ואת מקומם תופסים הבהובים של נורות לד בצבע לבן. המצב חוזר חלילה גם בבית השני ובפזמון שלאחריו. לקראת סיום השיר הבמה מוארת בצבע כחול-ורוד ועמודי העשן שמוצבים מסביב לבמה מופעלים. ההופעה בוימה על ידי דן שיפטון.<ref></ref><ref></ref> בסוף המופע הוכרז כי אוסטריה סיימה את הערב בין עשר המדינות, שהעפילו לשלב הגמר. מאוחר יותר התברר כי אוסטריה דורגה במקום התשיעי עם 46 נקודות.

זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שהוגרלה ל"בחירת ההפקה" תשתבץ בהתאם להחלטת הנהלת האירוע. אוסטריה שובצה להתחרות במחצית השנייה של המופע.<ref></ref> ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אוסטריה שובצה כהופעה ה-26 והאחרונה, אחרי .<ref></ref> לבסוף הגיעה קאלין למקום ה-24 עם 24 נקודות, 19 נקודות מהשופטים וחמש נקודות מהקהל.

== וידאו קליפ וקידום ==
ב-4 במרץ פורסם הווידאו קליפ הרשמי של "We Will Rave".<ref></ref> תחילה היה אמור לצאת ב-1 במרץ יחד עם השיר המלא.<ref></ref> אולם הדבר התעכב עקב חברת ההפקה שלו, שלא הספיקה לסיים לערוך אותו בזמן. כחלק מקידום השיר לקראת התחרות אישרה קאלין את השתתפותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל, בקונצרט האירוויזיון באמסטרדם ב-13 באפריל, במסיבת האירוויזיון הנורדית בסטוקהולם ב-14 באפריל ובמסיבת האירוויזיון של קופנהגן ב-4 במאי.<ref></ref><ref></ref> ב-22 באפריל הוזמנה לטקס פרידה באולפני ORF.<ref></ref><ref></ref> ב-7 במאי הופיעה בכפר האירוויזיון במאלמה.<ref></ref>

== ביקורות ==
"We Will Rave" זכה לביקורות חיוביות לרוב. באתר Wiwibloggs, המכיל מספר ביקורות שונות, צבר השיר דירוג ממוצע של 7.7/10 – המקום השישי מתוך 37 שירי אירוויזיון 2024 בטבלת הדירוג הכללית של האתר.<ref></ref><ref></ref> ESC Bubble דירג את "We Will Rave" במקום התשיעי מתוך 16 המדינות המשתתפות בחצי הגמר השני.<ref></ref> ג'ון אובריאן מ-Vulture הצהיר כי זהו השיר האהוב עליו מעונת האירוויזיון הנוכחית.<ref></ref> הוא אף כינה אותה כ"להיט מועדונים", וציין לטובה את שילוב סגנונות הדאנס והאלקטרוניקה בו. דורון להב מ-ESC Beat טען כי הפקת השיר טובה, אך חזה כי הביצוע החי שלו יהיה לא טוב.<ref></ref> ארין אדם מ-Scotsman העניקה לשיר ציון של 6/10.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! scope="row" | כלל העולם
| 1 במרץ 2024
| הורדה דיגיטלית הזרמת מוזיקה
| וורנר מיוזיק
|
|}

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי אוסטריה באירוויזיון
קטגוריה:שירים באנגלית